विरोध के बीच अतिक्रमण ध्वस्त
पीपलखेड़ामें शुक्रवार को प्रशासन ने लोगों के भारी विरोध के बीच वर्षों पुराने पक्के अतिक्रमण को जेसीबी से हटवा दिया। पीपलखेड़ा तन में नेशनल हाइवे से सटी भूमि पर पक्के अतिक्रमण के बारे में पूर्व पंचायत समिति सदस्य रामकिशन गुर्जर ने लोकायुक्त को शिकायत की थी कि भूमि अवाप्ति के बाद मुआवजा लेने के बाद भी गांव के ही रामकिशन गुर्जर ने एनएचएआई की भूमि पर पक्का अतिक्रमण कर लिया। इस मामले में कलेक्टर ने अतिक्रमण हटना के निर्देश दिए थे। इस पर शुक्रवार सुबह पीपलखेड़ा में भारी पुलिस जाब्ते के साथ प्रशासनिक अधिकारी मौके पर पहुंचे और जेसीबी से अतिक्रमण तोड़ने की कार्रवाई शुरू की। जहां अतिक्रमणियों ने प्रशासनिक कार्रवाई का विरोध कर कार्रवाई को रुकवाने का प्रयास किया। इस बीच अतिक्रमी रामकिशन गुर्जर के पुत्र हरकेश गुर्जर ने प्रशासन की मौजूदगी में अपने ऊपर केरोसीन डाल लिया और आत्मदाह का प्रयास किया। यह देख उसकी मां बेसुध होकर गिर पड़ी। इस पर पुलिस ने आत्मदाह करने का प्रयास कर रहे हरकेश गुर्जर को हिरासत में लेकर थाने ले आई। जबकि उसकी मां को मौके से हटाकर जेसीबी की मदद से अतिक्रमण को ध्वस्त कर दिया। इस अवसर पर एसडीएम रामस्वरूप चौहान, डीएसपी सहदेव कविया, नायब तहसीलदार मांगीलाल मीना महुवा थानाधिकारी मनोहरलाल मीना, सलेमपुर थानाधिकारी रजत खींची, गिरदावर लक्ष्मण गुप्ता, एनएचएआई अधिकारी सहित बड़ी संख्या में महिला-पुरुष पुलिस बल मौजूद था।
महवा. पीपलखेड़ामें नेशनल हाइवे से सटे पक्के अतिक्रमण को तोड़ती जेसीबी।
mag_Deva hin_Deva hin_Deva